
PRAEFATIO. 


Accidit  fere,  ut  qui  primum,  quod  ipsi  elucubrarint,  pu- 
blici juris  sunt  facturi,  quid  potissimum  sibi  argumenti 
sumant,  non  sine  cura  aliqua  et  sollicitudine  circumspi- 
ciant.  Quod,  quum  inauguralem  hanc  dissertationem 
meditarer,  etiam  gravius  incidit  in  me  et  hospitem  in 
his  terris  et  longinque  remotum  ab  eorum  consuetudine, 
quorum  auctoritate  beneficioque  artis  medicae  discipli- 
nam inchoavi  et  percolui.  Neque  tamen  omnino  defuit 
consilium.  Nam  quum  clinica,  quae  instituta  sunt  in 
nosocomio  Caritatis,  celebrarem,  a Froriepio,  viro  do- 
ctissimo, medicinae  doctore  eodemque  Prosectore  res  in- 
tellexi multas  ibi  asservari,  quae  diligentiorem  aliquam 
investigationem  desiderarent.  Ille,  qua  est  humanitate, 
operam  sposponderat  snam.  Itaque  materiam  quaerenti 
auctor  mihi  fuit,  ut  praeparatum  et  simulacrum,  quod 

ipse  de  corneis  in  glandis  praeputio  excrescentiis  affabre 
confecerat,  illustrarem.  Eorum  quoque  copiam  fecit,  quae  in 
praeparato  illo,  quum  recens  esset,  observarat.  Qua  in  re 
ita  versatus  sum,  ut  non  solum  Froriepii  viri  huma- 
nissimi observationes,  quas  de  singulari  genere  illo  insti- 
tuerat, exhiberem  cumque  iis  conjungerem,  quae  aut  pa- 
ria in  hoc  genere  feruntur  aut  consimilia,  verum  etiam 
quae  in  totum  hoc  genus  excrescentiarum  inde  effici  posse 
videbantur,  literis  consignarem.  Cujus  disputationis  haec 
est  ratio. 

INTRODUCTIO. 

Quaeritur  in  universum  de  natura  et  conditione 
telae  corneae. 

Cap.  I. 

Enumerantur  singula  cornearum  excrescentiarum 
genera. 


Cap.  II. 

Traditur  exemplum  excrescentiae  in  praeputio  pe- 


nis natae. 

' Cap.  III, 

Disputatur  de  origine  et  ratione  cornuum  in  cute 
nascentium. 

INTRODUCTIO. 


Tei,  cornea  ex  earum  est  genere,  quae  et  simpliciores  in  corpore  inveniuntur,  et,  u,  vi- 
detur,  facillime  gignuntur.  Atque  in  humano  quidem  corpore  ea  comprehenduntur  epi- 
» dermis,  ungues,  crines.  Quae  res  per  totam  vitam  procreari  pergunt  in  corporis  superfi- 
cie alienis  materiis  contacta.  Videtur  illa  in  hoc  tantummodo  nata  esse,  ut  partes  mu- 
niret subjacentes,  ideoque  nihil  in  ea  vitae  inest,  nullus  sensus,  nulla  movendi  vis  neque 
in  corpore  vivo  neque  in  mortuo;  nihil  in  se  continet,  quo  ad  suam  ipsius  generationem 
proficiat.  Secernitur  enim  a vasculosis  cutis  partibus  ipsaque  nec  cicatricem  ducit,  nec 
si  quid  alienum  inferatur,  vim  praestat  ullam,  nec,  quod  in  aliis  fit  corporis  partibus,  ita 
est  comparata,  ut  aliquam  ad  se  aut  alendam  aut  sustentandam  materiae  elementorumque 
vicissitudinem  patiatur.  Differt  autem  hoc  potissimum  tela  cornea  vivi  a mortuo,  quod 
in  illo  secernendo  continuatur,  in  hoc  generari  desinit.  Nascitur  autem  haec  tela  et  in 
epidermide  et  in  crinibus  et  in  unguibus,  ita  ut  loca  vasculosa  et  in  cute  inveniantur  et 
in  membrana  pituitaria,  in  quibus  perpetuo  secernitur  massa  cornea,  quae  natis  jam  telae 
corneae  partibus  intus  adjuncta  illas  extrorsum  agit.  Omnis  autem  tela  cornea  ea  videtur 
ratione  crescere  et  augeri,  ut  exsudatio  quaedam  ex  materia  inde  jam  coagmentata  in 
partes  supremas  cogatur.  Quae  exsudatio  dum  aequabiliter  in  eodem  loco  continuatur, 
massa  cornea  efformatur,  coagmentis,  quae  secernuntur  pariter  atque  consolidantur,  sub- 
nascentibus.  Haec  massa  formam  sequitur  ejus  loci,  ex  quo  secreta  est.  Eadem,  ut  est 
ex  superficie  per  gradus  in  altum  enata,  rebus  ab  externa  parte  illatis  et  deteritur  et 
minuitur. 

Forma  autem  et  magnitudo  cornearum  excrescendarum,  ut  sunt  genere  diversae, 
has  potissimum  causas  sequuntur: 

1)  superficiem  formamque  cutis  vasculosae  et  secernentis; 

2)  vim  et  potestatem,  qua  superficies  secernendo  augetur,  sive  eam  rationem, 
quae  intercedit  inter  superficiei  deminutionem  et  inter  vim  secernendi  interiorem. 

Ex  loci  forma,  quae  in  cutis  superficie  aequabiliter  descripta  est,  forma  ducitur 
ejus  massae,  quae  in  epidermide  tanquam  laminae  quaedam  corneae  secernendo  cogitur. 
Ubi  vero  superficies  angusta  est  et  oblonga,  ibi  eandem  servant  formam  coagmenta  illa, 
quae  aequabili  quodam  successione  sese  excipiunt  et  ungues,  parietum  instar,  efficiunt.  Ubi 
autem  superficies  cono  est  similis,  fastigio  quodam  distincta,  ex  quo  solo  massa  cornea 
tanquam  per  tabulas  in  partem  externam  agi  potest,  formam  illa  sequitur  matricis  cono 
similis  et  coagmenta  massae  corneae  cylindriformia,  h.  e.  crines,  sive  ubi  superficies  non 
solum  fastigio  illo  partis  coniformis  tenetur,  sed  etiam  per  latera  patet,  cornua  efficit. 
Ubi  denique  superficies  illa  est  rotunda  vel  ovata  vel  alius  cujusvis  formae  irregularis, 
massa  cornea  inde  secreta  et  durescens  in  coagmenta  porrigitur  vel  coniformia  vel  embo- 
liformia, quae  raro  tantummodo  fiunt  ad  normam,  veluti  in  Rhinocerote,  plerumque  vero 
abnormia  ihveniuntur  eaque  aut  excrescentiae  corneae  aut  cornua  cutanea  nuncupari  con- 
suerunt. Magnam  etiam  vim  in  telae  corneae  formationes  ratio  habet  secernendi  ac  po- 
testas. Haec  enim  in  cutis  superficie  minima  est  ideoque  externa  deminutione  plane  com- 
pensatur. Quo  fit,  ut  in  epidermide  telae  corneae  coagmenta,  ubi  justa  est  conditio,  non 
admodum  crassa  inveniantur,  nisi  quis  forte  locus  ad  secretionem  vehementius  excitetur  eoque 
efficiat,  ut  deminutio  secretione  vincatur  crassioraque  massae  corneae  reddantur  coagmenta. 
Itaque  si  locus  secretionis  aliqua  impressione  diutius  lacessitur,  calli  nascuntur  et  clavi, 
et  ubi  nimii  exstiterunt  calli,  cornua  luxuriantur  in  calcibus  et  pedum  plantis;  sin  partes 
singulae  uut  totius  paene  corporis  superficies  vi  aliqua  morbi  irritantur,  ichthyosis  et  illa  oritur 
epidermidis  degeneratio,  qua  aegroti  illi  »porcupinemen«  conspicui  sunt.  Cum  autem  secre- 
tio in  iis  locis,  quibus  ungues  et  crines  (et  cornua  in  brutis)  continentur,  multo  sit  co- 
piosior, quam  in  reliquis  cutis  partibus  (quae  res  ex  celeti  eorum  auctu  apparet),  inde 
jam  ratio  constat,  cur  ungues,  crines  et  cornua  multo  crassiora  telae  corneae  coagmenta 
praestent,  quam  epidermis.  Consentaneum  igitur  est,  matricem  unguium,  crinium  et  cor- 
nuum multo  magis  esse  vasculosam,  quam  matricem  epidermidis  h.  e.  cutis  superficiem 
sive  rete  quod  dicitur  Malpigliii;  sed  hic  quoque  eae  sunt  partes  vasculosiores,  in  quibus 
potissimum  conteritur  epidermis  ideoque  maxime  necessarium  est,  ut  detrita  secretione  re- 
dintegrentur, veluti  in  manibus  et  pedibus,  ubi  sub  crassiore  epidermide  multo  etiam  vas- 
culosior  invenitur  cutis. 

Jam  vero  si  quae  loca  in  cute  leviter  quidem  sed  continuo  irritantur,  ita  ut  in 
iis  locis  vel  praecipue  secretio  transigatur,  facile  apparet,  si  secretio  non  ad  graviorem 
inflammationem  nec  non  ad  formationem  ulcerum  et  crustorum  augeatur,  sed  solito  velie- 
mentior  tantummodo  evadat  in  irritata  cutis  superficie,  passim  coagmenta  telae  corneae 
nasci  crassiora,  quae  non  solum  supra  conterminam  epidermidis  telam  corneam  aliquanto 
eminent  tanquam  excrescentiae  corneae,  v.erum  etiam,  quatenus  continua  cutis  irritatio  non 
noripalis,  ut  in  Rhinocerote,  sed  morhida  est,  majorem  miuoremve  circa  partes  proximas 
sensualitatem  continent. 

Ex  his  quidem  causis  facile  est  conjectura,  quid  sit,  quod  ejusmodi  excrescen- 
tiae corneae  sive  cornua  cutanea  maxime  ex  laesione  aliqua  inprimis  autem  ex  contusione 
oriantur  vel  in  eo  potissimum  cutis  loco  gignantur,  cujus  aut  mutata  sit  aut  morbosa  ve- 
getatio cum  aucto  vasculorum  incremento,  veluti  in  verrucis  cutaneis  aut  in  tenui  aliqua 
cutis  luxurie  (nodulis)  aut  in  cicatricibus  aut  in  levioribus  vulneribus,  aut  denique  in  cu- 
tis folliculis  post  reduntationem  jam  obturatis.  *) 

Atque  ita  quidem  factum  est,  ut  saepissime  jam  corneae  excrescentiae  in  cute 
observarentur;  medici  pariter  ac  medicae  artis  imperiti  homines  in  hanc  rem  attendere 
consuerunt.  Maxime  autem  mirum  illud  accidit,  quod  tales  excrescentiae  corneae  in  iis 
locis  nascerentur,  quae  non  crassiori  cute  et  epidermide,  sed  ea,  quae  inter  cutem  et  mem- 
branam pituitariam  patet,  tenetur  cute  transitoria,  in  qua,  ubi  conditio  normalis  est,  vis 
telae  corneae  mirum  quam  exigua  est.  Huc  pertinet  id  cornuum  genus,  quod  in  glande 
membri  virilis  nascitur.  Cujus  generis  hucdum  sex  modo  exempla  vel  descripta  vel  com- 
memorata sunt,  quibus  jam  septimum  hoc  addituri  sumus  et  explicaturi. 


■*)  Falsam  fuisse  eorum  opinionem,  qui  tunicis  serosis  aut  fibrosis  cornua  exstitisse  rati  sunt, 
recte  jamjam  evicerunt  Meckel  (Pathol.  Anatoni,  tom.  2.  b,  p.  283)  et  Brescliet  (Dict,  de  Med, 
2.  Edit,  tom,  IX,  Art,  Cornees  productions  p.  113.  et  116). 


CAPUT.  1. 

ENUMERANTUR  PLERAQUE  OMNIA  CORNEARUM  EXCRESCENTIARUM,  QUAE 
HUCDUM  OBSERVATA  SUNT,  EXEMPLA. 


Corneae  excrescentiae  originem,  quemadmodum  supra  dictum  est,  ex  iniqua  ducunt 
ratione,  quae  intercedit  secretionem  per  summam  cutem  et  inter  deminutionem  secretorum. 
Ad  formam  earum  maxime  faciunt  ea  loca,  quorum  secretio  internis  externisve  irritamen- 
tis adaugetur.  Eorum  igitur  exemplorum,  quae  aut  omnino  publice  edita  sunt,  aut  mihi 
qerte  innotuerunt  *)  quatuor  statuimus  genera,  quae  forma  tantum  et  sede,  neque  vero 
ipsa  natura  et  ingenio  inter  se  differunt. 

I.  Primo  loco  id  ponimus  genus,  quod  non  accuratius  circumscriptum  per  am- 
pliores superficiei  partes  dissipatur.  Haec  autem  est  luxuries  cornea.  Quod  genus 
partim  simplici  callo  est  cognatum,  partim  verrucae,  quocirca  rursus  bifariam  dividitur. 

a)  Efficitur  impetu  aliquo  sive  impressione , ut  ex  ipso  callo  tabulae  quae- 
dam corneae  proficiscantur  semidigitalis  crassitudinis,  in  quibus  primaria  illa  coagmenta 
non  parallela  summae  cuti  feruntur,  sed  multiplici  directione  introrsum  diffissa,  ita  ut 
saepe  tanquam  crystallisatione  quadam  cogi,  vel  potius  rimosam  basaltis  naturam  quodam- 
modo videantur  imitari,  siquidem  circa  imam  partem  minus  sunt  frequentes  fissurae  illae, 
quam  in  superficie.  Neque  tamen  necessario  hae  fissurae  sive  sponte  sua  ad  perpendicu- 


*)  Praeterea  efiam  plura  afferuntur  in  Ploucqueti  bibliotheca  medico-praetica  et  chirurgica, 
art.  Cornu  hominum. 

lum  petunt  summam  cutim,  sed  ex  causis  adventitiis.  Namque  Cei.  Froriepius  usu 
microscopii  modica  jam  ratione  amplificantis  (id  quod  multo  etiam  luculentius  apparet 
microscopio  ducentiplici  ratione  rem  amplificante)  evicit,  cornea  illa  coagmenta  circa  imam 
partem  summae  cuti  parallela  ferri.  Frequentissime  iuvenitur  haec  massa  in  calcibus 
pedum  circa  eundem  fere  locum,  quo  tendo  Achillis  calcaneo  inseritur,  ubi  agitata  inter 
eundum  calx  maxime  calceamentis  premitur,  ideoque  in  operariis  potissimum  calli  prae- 
stantur saepissime  duabus  tribusve  lineis  supra  cutem  summam  prominentes.  Quam  rem 
non  raro  observari  licet.  Idem  genus,  Aliberto  auctore  (Monographie  des  dermatoses  ou 
Precis  theorique  et  pratique  des  maladies  de  la  peau.  Second.  Edit.  Paris  1835.  Tome  II. 
p.  686)  reperitur  in  iis  hominibus,  qui  crebro  genua  flectunt,  illis  incumbunt  eoque  statu 
diutius  perseverant. 

Simili  modo  in  plantis  pedum  et  in  palmis  nascuntur.  In  quibus  tamen  locis 
si  proveniunt,  par  est,  antea  jam  cutem  vi  aliqua  morbi  lacessitam  fuisse.  Hujusmodi 
est  Praeparatum,  quod  in  hoc  regio  Museo  anatomico  Berolinensi  servatur,  factum  de 
muliere,  quae  herpete  furfuraceo  laborarat,  cujus  in  planta  pedis  corneae  excrescentiae 
vel  ad  octo  linearum  crassitudinem  natae  fuerant. 

Ejusdem  sunt  generis  illae  in  plantis  pedum  palmisque  natura  jam  ingenitae  ex- 
crescentiae corneae,  quas  memoravit  Ernst  in  dissert.  de  corneis  humani  corporis  ex- 
crescentiis.  Berol.  1819.  c.  tabb.  2.  Praeterea  multa  huc  pertinentia  exempla  leguntur 
inTIalleri  Elementis  physiologiae  Tom.  V.  lib.  XII.  Sect.  I.  p.  16,  58  etc. 

Ad  hanc  luxuriem  corneam,  quae  mechanica  aliqua  irritatione  excitatur,  etiam 
referuntur  claviculi  tuberosi  (Knollnagel)  non  raro  illi  quidem  obvii,  qui  tamen  hoc  loco, 
ubi  de  iis  potissimum  quaerimus  corneis  excrescentiis , quae  in  summa  cute  gignuntur, 
omittendi  sunt.  Transeundum  igitur  est  ad  eam  speciem,  quae 

b)  omnino  quibusdam  dyscrasiae  irritamentis  efjicilur.  Quae  eo  potissimum 
est  insignis,  quod  itidem  singula  quidem  loca  per  superficiem  crassa  substantia  cornea 
eaque  subinde  multifariam  fissa  obducitur,  sed  ita  tamen,  ut  degeneratio  quaedam  cutis, 
quam  aliquando  aut  dolor  sequitur  aut  levior  sanguinis  jactura,  simul  adjuncta  sit.  At- 
que hac  quidem  specie  eae  comprehenduntur  excrescentiae  tuberosae,  quae  per  summas 
manuum  pedumve  et  per  alias  corporis  partes  sequuntur  verrucas  cum  dolore  conjunctae; 
quae  est  ichthyosis  cornea  tuberosa.  Confer  in  hanc  rem: 

JJr.  Abrah.  HasJeel.  New-England  Journal  of  Medie,  and  Surgery  Vol.  VIII. 
No.  1.  Boston  1819.  — Idem  in  ephem.  med.  chirurg.  Salzburg.  1820.  11.  38. 

Dr.  Ash.  simile  exemplum  exposuit  in  Philosophical  Transactions  of  the  Royal 
Society  No.  176. 

Musaeus  et  Francus  a Frankenau.  Dissert.  de  unguibus  monstruosis  et 
cornuum  productione  in  puella  cornigera.  Hafn.  1716.  — Puellam  fuisse  vigiuti  annos 
natam,  quae  non  solum  unguibus  tuberosis  laborarit,  sed  etiam  tabulas  corneas  in  cubitis 
et  humeris  et  genubus  collegerit. 

LocJce.  Philosophical  Transactions  N.  230.  — Virum  juvenem  commemorat 
variolas  perpessum  in  summis  digitis  corneas  excrescentias,  itemque  in  aliis  corporis  par- 
tibus, maxime  vero  in  manus  dorso  crassiorem  luxuriem  corneam  concepisse. 

Richter.  Loders  Journal  fur  Chirurgie.  Bd.  I.  p.  441.  Ejusdem  modi  posuit 
exemplum , quod  eruptionis  verrucariae  ex  materia  arthritica  ortae  nomine  insigniri 
voluit. 

Dr.  Behrends  et  observavit  et  descripsit  ejusdem  generis  exemplum.  Cf.  Lo- 
renfii  Ruffii  descriptiones  et  tabulas  excrescentiarum  tuberosarum  in  manibus  et  pedibus 
enatarum,  quae  post  Berendsii  obitum  a viro  doctissimo  Dr.  IV.  Somniering  editae 
sunt.  fol.  c.  V.  tabb.  Francof.  a.  M.  1825. 

Cruveil/iier  secundum  Beclardi  Praeparatum  tuberosae  in  manibus  luxuriei  in- 
signe edidit  exemplum  in  libro  suo  splendidissimo,  qui  inscriptus  est:  Anatomie  pathologi- 
que  du  corps  humain.  Fasc.  VII. 

Breschet  ejusdem  generis  exemplum  prodidit  ex  Collectionibus  Facultatis  medicae 
Parisiensis,  ex  quo  apparet,  in  manibus  pedibusque  vetulae  cujusdam  mulieris  crassiores 
tabulas  corneas  exstitisse.  — Dict.  de  med.  2.  edit.  Tome  IX.  Art.  Cornees  pro- 
ductions. 

Eodem  pertinent  varia  genera  illa  ichthyosis  corneae  spinosae,  ex  qua  labo- 
rantes proprie  vocantur  porcupinemen  (homme-herisson,  homme-porc-epic,  Stachel- 
schweinmenschen.) 

A 

Machin  (Philos.  Transact.  No.  173,  424)  et  Baker  (ibid.  1755)  auctores  sunt, 
parentem  ejusmodi  stirpis  exstitisse  Eduardum  Lambertum ; ejus  enim  filios  Joannem 
et  Richardum  ex  isto  epidermidis  morbo  laborasse,  eosque  per  totam  fere  Europam 
statuto  pretio  spectandos  circumduci  solitos  esse.  Quorum  exemplum  complures  exhi- 
buerunt, inprimis  autem  George  Edwards  (Gleanings  of  natural  history.  Lond.  1750. 

p.  212.). 

Tilesius:  Ausfiihrliche  Beschreibung  und  Abbildung  der  beiden  sogenannten 

Stachelschvveinmenschen  aus  der  bekannten  englischen  Familie  Lambert  oder  the  porcu- 
pinemen. Altenburg  1820.  fol.  maj. 

Buniva.  Memoires  de  Turin  1809  — 1810.  Particularites  les  plus  remar- 
quables  de  deux  corti -ecailleux  anglais,  nommes  Jean  et  Richard  Lambert , observes 

a Tnrin  en  1809  par  le  professeur  J furtiva).  Simile  exemplum  dedit  P.  J.  Martin  in  Me- 
dico - chirurgical  Transactions  Vol.  IX.  pars  1.  p.  52. 

Non  absimile  quamquam  minus  amplum  Dr.  Mansfeldt  exhibuit  de  puello  trimo 
et  semestri  in  Hornii:  Archiv  fur  medie.  Erfahrung  1823  Jul.  Aug.  addita  tabula. 

Neque  debet  huc  uon  referri  licet  paullo  diversum,  quod  Alibertus  palam  prodidit 
iu  Mouographie  des  Dermatoses  2.  edit.  Paris  1835.  Part.  II.  p.  538.  Feminam 
fuisse  quandam  conjugii  expertem,  in  cujus  ventre,  regione  pubis  et  in  summis  imisque 
artubus  corneae  excrescentiae  calcaris  instar  gallinacei  redundarint.  % 

His,  quae  citavimns,  exemplis  consimilia  literis  jam  consignavit  Slalpart  van 
der  Wiel  in  Obs.  rar.  Cent.  H.  obs.  35,  et  Fabricius  Ilildanus , Cent.  II.  obs.  261: 
historia  admiranda  de  puella  cornuta. 

II.  Sequitur  alterum  genus,  quod  in  certis  corporum  locis  conspicitur  ab  omni 
parte  finitum.  Ea  sunt  cornua.  Quorum  plane  aliena  est  natura  et  indoles  in  cute 
nascentium.  Haec  dum  formam  sequuntur  et  magnitudinem  summae  cutis  secernentis, 
aut  formam  metulae  aut  cornu  imitantur.  In  universum  autem  hoc  sunt  conspicua,  quod 
aliquis  in  cute  locus  isque  vi  morbosa  irritatus  ac  praeterea  omnino  circumscriptus  cor 
neis  obducitur  coagmentis,  quae  per  crebras  ordinum  vices  continuo  secernuntur  sensini- 
que  in  altitudinem  satis  magnam  porriguntur.  Aut  enim  normalis  aliquae  cutis  pars  irri- 
tatur aut  antea  jam  degenerata,  aut  amplior  folliculus  adiposus,  aut  denique  pars  cutis 
redintegrata,  h.  e.  cicatrix. 

a)  Primum  igitur  quaerendum  videtur  de  cornibus,  quae  in  cutis  partibus 
vasculosis  aut  normalibus  aut  jam  morbosis  oriuntur.  Hac  specie  tum  illa  conti- 
nentur cornua,  quae  vel  ictu,  vel  vulneratione,  vel  ustione  iu  ipsa  cute  normali  et  prae- 
cipue in  editioribus  corporis  partibus  generantur,  tum  ea,  quae  in  illis  existunt  locis  cu- 
taneis, quae  antea  sive  affectiones  inflammatoriae,  sive  pustulae,  sive  noduli  cutanei  tenue- 
runt. Quo  in  genere  quum  multi  multa  observarint,  hos  potissimum  exhibebimus. 

Borellus.  Cent.  I.  Obs.  14:  Cornu  in  facie.  Cent.  IV.  Obs.  52:  Cornu  iu 

pede. 

Lachmund.  Misc.  Acad.  Nat.  Cur.  Dec.  HI.  An.  HI.  App.  p.  109.  qui  cornu 
in  pede  a se  observatum  esse  testatur. 

Kdnig.  Misc.  Acad.  Nat.  Cur.  Dec.  H.  An.  10.  p.  208.  Testis  est,  in  pollice, 
ungue  exciso,  cornu  esse  natum. 

Dolaeus.  Epist.  p.  216:  Cornua  in  apicibus  manuum  pedumque. 

Fabricius  Hildanus.  Cont.  H.  Obs.  25:  Cornua  per  totum  corpus. 

Riverius.  Obs.  communic.  p.  682:  Cornua  in  facie. 


2 


14 


Boerhaave.  De  morbis  nervorum  I.  Qui  cornua  circa  articulos  nascentia  sero 

lactis  cum  radice  graminis  sustulit. 

Denis.  Memoires  concernant  les  arts  et  les  scienc.  Par.  1672 : Cornu  ad  genu. 

Rochefort.  Mem.  de  l’acad.  de  Chir.  T.  III.  Hist.  p.  7.  cornu  in  lumbo. 

Ilistoire  de  l’acad.  Roy.  des  Sciences,  a Paris  1772.  p.  25.  Cornua  ad  nasum. 

Rigal.  Dict.  des  scienc.  med.  Tom.  IV.  p.  251 : circa  sternum  et  tuber  ischii. 

Giovanni  de  Muralio.  Piccinelli  sull’  origine  e cura  di  quelle  escrescenze  im- 
propriamente  cliiamate  corna  umane.  Bergamo  1816,  p.  8.  Mulierem  quandam  parentem 
in  dextero  humero  cornu  ingenitum  habuisse  quatuor  digitos  longum,  itemque  alterum  li- 
berorum in  dextra  capitis  parte , alterum  vero  in  medio  pectore  simili  cornu  fuisse 
praeditum,  refert. 

Mare.  Ferussac.  Bullet,  des  scienc.  med.  T.  XXII.  p.  475.  In  facie  et  manibus  mu- 
lieris cujusdam,  quae  apoplexiam  sustinuerat,  magnam  vim  cornearum  verrucarum  viderat. 

Otto.  Seltene  Beobachtungen.  HeftI.  p.  104.  Mulierem  in  manus  dorso  cornu 
habuisse  digitos  duos  longum,  et  crassitudinis  digitalis,  idemque  cylindraceum  et  adun- 
cum, refert. 

Dublanc.  Ferussac.  Bulletin  des  scienc.  medie.  Tom.  XXIII.  p.  3.  Tria  no- 
tavit cornua,  quorum  unum  in  viri  cujusdam  humero  fuerit  collocatum  prorsus  inflexum, 
reliqua  iu  ejusdem  hominis  nepote,  eaque  in  sura  et  pone  trochanterem  majorem. 

Rreschet.  Dict.  de  med.  2me  edit.  Tom.  IX.  Art.  Cornees  productions: 
Memoriae  is  prodidit,  mulieri  vetulae  accidisse,  ut  in  fronte  ipsius  ictu  laesa  cornu  na- 
sceretur quinque  digitos  longum,  ejusque  caput  male  redoluisse.  Quod  exemplum  Clo- 
quet  diligentius  descripsisse  fertur  et  publici  juris  fecisse. 

R.  Fr  'oriep  in  tabui,  suis  chirurgicis,  fasc.  64.  tab.  323  et  324  cornu  descri- 
psit et  illustravit,  quod  in  dextra  mala  mulieris  triginta  annos  natae,  quae  psoriasi  inve- 
terata laboravit,  natum  post  sex  hebdomades  sponte  excidit. 

b)  Sequuntur  cornua , quae  ex  irritata  planitie  folliculi  sebacei  obturati 
interna  oriuntur . 

Neque  haec  ita  sunt  rara.  Quae  et  ipsa  interdum  vel  ictu  vel  simili  eduntur. 
In  quo  par  est,  quendam  folliculi  tumorem  sive  atheroma  antecessisse.  Cujus  tumoris 
ortum  praecipue  ab  A.  Coopero  observatum  primus  exposuit  Everardus  Home , qui  ta- 
men in  ea  re  nimius  exstitit,  quippe  statuens,  omnia  pariter  eadem  hac  ratione  cornua  nasci. 

/ f 

Fabric.  Hildanus.  Obs.  med.  chir.  Cent.  II.  26.  Cornua  in  fronte. 

Bartholin.  Hist.  rar.  anat.  Cent.  I.  hist.  78.  p.  128.  — Mulierem  vidit,  quae 

in  dextra  capitis  parte  cornu  adepta  erat  duodecim  digitos  longum  cornu  caprini  similitu- 
dinem referens. 

Managetta.  Ephemerid.  Acad.  Nat.  Cur.  Dec.  I.  An.  I.  Obs.  30.  Memorat 
ille  virum  quendam  post  febrim  iu  imo  vertice  dorsali  tumorem  accepisse  nucis  magni- 
tudine, ex  quo  decennio  post  cornu  prodierit. 

Lanzoni.  Misc.  Acad.  Nat.  Dec.  III.  An.  IV.  p.  152.  De  coruu  in  pueri  fronte 
enato  mentionem  facit. 

Deiharding.  Ibid  Dec.  III.  An.  V.  Append.  p.  148.  Feminam  refert  com- 
plures in  capite  tumores  collegisse,  ex  quorum  uno  aliquo  cornu  creverit. 

Vesling.  Bartholini  hist.  anat.  Cent.  V.  hist.  27.  Nonnae  cuidam  sexagenariae 
cornu,  quod  articulum  digitalem  aequaret,  ex  sinistra  frontis  parte  se  excidisse  fatetur; 
id  postea  denuo  erupisse  quidem,  attamen  ferro  candente  excisum  esse. 

Gastellier.  Mem.  de  la  Soc.  de  med.  1776  p.  312.  Notavit  mulierem  sexa- 
ginta  tres  annos  natam  in  imo  osse  temporis  sinistri  tumorem  concepisse,  qui  paullatim 
auctus  unguis  rationem  et  conditionem  exhibuerit.  Qui  saepius  serra  resecatus  denuo  cre- 
scere perrexit.  In  quo  illud  memorabile  est,  quod  priores  excrescendae  durissimae  ac 
plane  rotundae,  secundae  autem  minus  densae  nec  item  perfectae  comparuerunt.  Praeterea 
illa  plures  in  capite  folliculos  tuberosos  gestavit. 

Lee.  Natural  history  of  Lancashire  and  Cheshire.  Ibi,  auctore  Home , relatum 
legitur,  anno  1668  in  Cheshire  anum  vixisse  septuaginta  duo  annos  natam , quae 
per  triginta  duos  annos  cysticum  tumorem  in  capite  habuerit,  ex  quo  duo  cornua 
nata  sint.  Idem  exemplum  commemoratum  est  in  Minutes  of  the  Royal  Society. 
Februar  1704.  Ibidem  Dr.  Gregory  tradidit,  in  mulieris  cujusdam  Edinensis  temporibus 
cornu  exstitisse  septem  digitorum;  item  Dr.  C/iariere  testatur  simile  in  muliere  quadam 
supra  colli  vertebram  secundam  fuisse  excisum;  ibidem  Dr.  Norris  cornuum  duorum  ex 
capitis  superficie  excretorum  mentionem  facit. 

Home.  Mentionem  facit  cornu  undecim  digitorum  in  Museo  Britannico  servati, 
quod  de  capite  mulieris  quinquaginta  annos  natae  tumore  cystico  quadriennio  laborantis 
exstiterit.  Philos.  Transact.  Vol.  LXXVI.  1791.  Part.  I.  p.  100. 

Home  1.  c.  p.  96  et  98  haec  duo  exempla  memoriae  prodidit.  Mulier,  inquit, 
quadraginta  duos  annos  nata  quinquennio  tumorem  cysticum  in  sinistra  capitis  parte  con- 
ceperat aequantem  ovi  gallinacei  magnitudinem,  qui  ruptus  crassum  et  arenosum  humorem 
profudit  atque  subrubrum  apicem  egit,  qui  paullatim  corneam  induens  naturam  post  bien- 
nium diffractus  est,  cujus  loco  alterum  excrevit  cornu.  Praeterea  in  illius  occipitis  sen 
sim  tria  alia  cornua  erant  nata  nec  non  duplex  tumor  cysticus.  Altera  erat  mulier  me- 

diae  aetatis,  quae  sub  ipsa  galea  capitis  tumorem  cysticum  conceperat  aequantem  ovi 
gallinacei  magnitudinem,  ex  quo  rupto  cornu  quinque  digitorum  prodiit. 

Parleinson.  Mem.  of  the  Lond.  Soc.  Vol.  IV.  p.  391.  — Vidit  in  muliere  inter  ver- 
ticem et  dextram  aurem  ex  tumore  folliculoso  s.  cystico  corneam  exstitisse  excrescentiam. 

Cabrol.  Obs.  anat.  XI.  cf.  Meckel  path.  Anat.  — Cornu  ille  de  alicujus  viri 
fronte  a se  sublatum  esse  testatur. 

Dupre.  Pliilos.  Transact.  No.  251.  Excrescendae  corneae  ex  calvaria. 

Lambert.  Commentaires  et  oeuvres  chirurgiques  II.  vid.  Ualleri  Biblioth.  Chir. 
I.  p.  315.  Notavit  cornu  ex  tumore  capitis  prorumpens. 

Majorat.  In  Gazette  salutaire  de  Bouillou  1788,  secundum  Hufelandi  annales 
medicinae  extraneae  Fasc.  I.  p.  417.  No.  109.  — Ille  in  muliere  septuagenaria  ex  antica 
capitis  parte  cornu  vidit  natum  in  tres  ramulos  diffissum. 

Ansianx  in  libro  suo,  qui  inscriptus  est  clinique  chirurgicale,  simile  cornu  in 
fronte  descripsit. 

Piccinelli.  Sull’  origine  e cura  di  quelle  escrescenze  impropriamente  chiamate 
corna  umane.  Bergamo  1816.  p.  24.  59.  — Duo  exposuit  exempla  cornearum  ex  tu- 
more cystico  capitis  excrescendarum. 

Alibert.  Dict.  des  Scienc.  med.  Tom.  IV.  p.  251  et  Monographie  des  Derma- 
toses 2de  edit.  Paris  1835.  Tom.  II.  p.  778.  Mendici  alicujus  in  occipitio  duo  ejus- 
modi cornua  observavit 

Caldani.  Memorie  della  Societa  italiana,  Tom.  XVI.  Part.  II.  Verona  1813 
p.  12V.  Cornu  descripsit,  quod  in  muliere  quadraginta  quatuor  annos  nata  duodecim 
annis  ante  ex  tumore  cystico  de  ictu,  quem  inter  vehendum  capite  tulerat,  excreverit  et 
facta  exstirpatione  denuo  natum  sit. 

Duo  exempla  consimilia  in  calvariae  superficie  vidit  et  descripsit  Sir  Astley  Coo- 
per  in  Surgical  Essays  by  A.  Cooper  and  B.  Travers.  Part.  II.  pl.  VIII.  fi g.  8 et  9. 

Berlrand.  Arcliives  general.  de  med.  1824  Aout.  ' Similis  in  capite  cornu  ob- 
servationem literis  tradidit. 

In  Medical  Repository  of  New  York  1819  Vol.  V.  per  magnum  cornu  capitis 
bisulcum  legitur  descriptum. 

Olto.  Pathol.  Anatomie  Vol.  I.  p.  III.  Tria  refert  exempla  similia  ex  colle- 
ctionibus virorum  dd.  Ch.  Bell  et  A.  Cooper  et  ex  Museo  Ashmoleano  Oxon. 

Ploennies  in  Froriepii  commentariis  Notizen  nuncupatis  Vol.  VII.  1824  No. 
135  descriptiones  cornuum  edidit  in  anu  septuagenaria  conjugii  experte  natorum.  Anno 
aetatis  sexagesimo  primo  illa  complures  tumores  cysticos  et  excrescens  fungosum  in  pi- 

losis  capitis  partibus  conceperat.  Unus  ex  tumoribus  illis  cysticis,  qui  in  suprema  fronte 
erat,  forte  laesus  ac  deinde  dissectus  et  unguentis  irritantibus  curatus  fuit;  quo  facto  ve- 
hementiores  dolores  sensimque  excrescens  corneum  nascebatur,  quod  anno  secundo  ad 
digitos  duos  cura  dimidio  auctum  postea  quotannis  tempore  verno  sponte  excidit. 

Pensa  (cf.  Froriep.  Comment.  Vol.  XVI.  1826.  No.  6)  homini  septuaginta  quin- 
que annos  nato  in  verticis  loco,  quo  ante  viginti  quinque  annos  tumorem  sustulerat  cysti- 
cum, cornu  exstirpavit.  In  quo  duobus  mensibus  postea,  postquam  cornu  istic  denuo 
comparuerat,  tumor  cysticus  in  cervicibus  nascebatur.  Pensa  ibidem  adumbravit  dimidium 
cornu,  quod  homo  octogenarius  in  dorso  habuerat. 

c)  Cornua,  quae  cicatricum  recentium  irritatione  oriuntur. 

Quemadmodum  superiora  genera  illa  aut  rotundam  aut  coniformem  sive  cornu 
similem  figuram  praestant,  sic  eae  excrescendae  corneae,  quae  ex  cutis  locis  chronica  in- 
flammatione insignibns  et  ex  cicatricibus  irritatis  nascuntur,  varias  ac  diversas  formas  in- 
duunt ex  similitudine  ejus  loci  vel  cicatricis,  unde  natae  sunt.  Atque  inprimis  in  cicatri- 
cibus amplioribus  iisque  ustione  factis  coagmenta  inveniuntur  cornea  plusculum  superficiei 
corporis  occupantia;  in  cicatricibus  adstrictioribus  et  oblongis  praestantur  cornua  aut  cla- 
viculi  aut  unguis  similitudinem  referentia ; in  cicatricibus  autem  rotundis  cornua  crescuntur 
plane  rotunda. 

Benedictus  (cf.  Z acutus  Lusitanus  de  medicor,  princip.  Hist.  lib.  II.  hist. 
4)  magnum  vidit  corneum  excrescens  ex  vulnere  sagitta  facto  enascens. 

Fabricius  Ilildanus.  Obs.  medie,  chir.  Cent.  II.  obs.  25.  Testatur  ex  mento 
viri  cornu  prodiisse  semipedalem  longitudinem  et  pollicis  crassitudinem  aequans. 

& uterinus.  De  recond.  abscess.  nat.  lib.  IV.  c.  25.  Ex  abscessibus  cornua  esse  ge- 
nerata retulit,  quae  forsan  ad  cornua  e tumoribus  cysticis  prorumpentia  referre  malueris. 

Bauhin.  Bartholini  Hist.  anat.  Cent.  V.  — In  homine  animadvertit  dextro  ver- 
ticis osse  contuso  primum  substantiam  fluidam,  deinde  ex  illa  cornu  arietinum  excrevisse. 

Vicq  d’ Azyr.  Mem.  de  la  Soc.  de  Med.  1780.  p.  491.  In  aliquo  notavit 
circa  dextram  temporum  partem  ex  arcus  zygomatici  regione  cornu  tres  digitos  longum 
et  in  basi  unum  digitum  crassum  idemque  acuminatum.  Natum  erat  illud  vulneratione 
cultri  tonsorii  saepius  repetita,  ex  qua  primum  corpusculum  durum  et  vasculosum  erat  ortum. 

Plenis.  Doctrina  de  morbis  cutaneis.  Viennae  1776.  p.  115  nota.  Homini, 
inquit,  cuidam  juvenili  aetate  accidit,  ut  unguem  sinistri  auricularis  ictu  amitteret,  ex  qua 
cicatrice  deinceps  crassa  longiorque  ungula  nata  erat.  — 

In  Journal  de  Med.  Tom.  XIV  p.  180  relatum  legitur,  in  Creta  usu  venisse, 
ut  alicui  ex  genu  sagitta  vulnerato  nigrum  cornu  gigneretur. 

Piccinellio  auctore  (Sull’  origine  e cura  di  quelle  escrescenze  6.  p.  18)  Cardi- 
nalis de  Medici  animadvertit  magnum  cornu  ex  vulnere  cruris  male  curato  prodiisse. 

Cruveilhier.  Anatomie  pathologique  du  corps  humain.  Fasc.  VII.  Profitetur 
mulierem  a se  curatam  esse  in  nosocomio  Parisiensi,  quae  in  interiore  cruris  parte  sex 
corneas  tulerit  excrescentias  coniformes  ex  repetita  bacilli  carbonarii  adustione  natas  eas- 
que  gravioris  doloris  participes. 

J.  Cloquet  mulieri  cuidam  ingens  cornu,  quod  illa  ex  aliqua  frontis  adustione 
foedo  subsequente  effluvio  conceperat,  exstirpavit,  idemque  (Bulletin  des  scienc.  med.  Tome 
XXII.  p.  475)  notavit,  cornu  illud  in  basi  cartilaginosum  fuisse,  eamque  massam  cartila- 
ginosam subinde  evasisse  siccam,  indeque  illud  cornu  dejectum  denuo  fuisse  generatum. 

Ad  eandem  hanc  speciem  illa  pertinent  sex  mihi  quidem  cognita  cornuum  in 
glande  penis  exempla,  quae  a viris  doctissimis  Reghellini,  Boni  olli , Caldani,  fbers, 
Richond  Desbrtis  et  Rreschet  observata  sunt,  quibus  jam  exemplum  a Froriepio  v.  d. 
observatum,  quod  capite  secundo  est  indicatum,  adjungam.  Illa  autem  exempla,  quae  po- 
suimus, haec  sunt. 

Reghellini.  Osservazioni  supra  alcuni  casi  rari  medici  e chirurgici.  Venezia 
1764.  Ille  secundum  Caldani  (Mem.  della  soc.  italiana  Tom.  XVL  II.  p.  128)  hominis 
cujusdam  membrum  virile  descripsit  et  ungulis  et  cornibus  redundans. 

Camilla  Boniolli,  chirurgiae  professor  Patavinus,  auctore  Caldani  1.  c.  in  scho- 
lis suis  commemoravit,  vidisse  se  in  cujusdam  hominis  pene  ungulam  enatam. 

Florianus  Caldam.  Mem.  della  Soc.  italiana  Tom.  XVI.  II.  1813.  p.  124  sqq. 
Fusius  disputavit  de  hoc  exemplo.  Antonio,  inquit,  Casagrande  senex  septuaginta 
quatuor  annos  natus  ex  septennio  viduus,  anno  1807.  quum  ante  id  tempus  nunquam  ae- 
gro tasset,  vehementissimmn  in  externa  varicosi  cruris  dextri  parte  ardorem  coepit  sentire; 
quem  locum  quum  scalperet,  gravior  insequuta  est  inflammatio  et  suppuratio  deinceps  in 
formam  ulcerosam  conversa.  Quae  ulcera  per  vices  aut  sanabantur  aut  redintegrabantur, 
donec  anno  1809  plane  sanata  sunt.  Exinde  mense  Octobri  ejusdem  anui  molestiorem 
inter  praeputium  et  glandem  sensit  pruritum.  Cujus  rei  quae  causa  esset  quum  propter 
phimosin,  qna  inde  a prima  aetate  laboraret,  non  explorare  posset,  sensum  illum  diuturno 
vehementiorique  praeputii  fricatu  delenire  conatus  est.  Quo  facto  singulum  quemque  ses- 
quimensem gravior  quaedam  ex  ore  praeputii  sanguinis  amissio  sequebatur.  Mense  tan- 
dem Martio  anni  1810  circa  oris^  illius  superficiem  corpusculum  natum  est  mollius  glandi 
non  dissimile  et  perquam  sensibile,  quod  diebus  paucis  adauctum  gravissimas  aegroto  mo- 
lestias attulit;  vestimenta  enim  quotiescunque  eum  locum  attingerent , maximos  in  tumore 
illo  excitabant  dolores.  Itaque  Majo  mense,  quum  omnes  eodum  chirurgi  operam  suam 


19 


frustra  ad  hominem  adhibuissent  curandum,  a nosocomio  Vincentino  coepit  opera  petere. 
Jam  vero  quum  propter  os  praeputii  nimis  coarctatum  sedem  tumoris  explorare  non  pos- 
sent, ipsum  praeputium  prorsus  disciderunt.  Tum  comparuit  tumor  canceraticus,  qui  ex 
interiore  parte  praeputii  et  ab  exigua  glandis  parte  proficiscebatur.  Totum  igitur  praepu- 
tium cum  tumore  illo  circumcisione  remotum  est  vulnusque  unius  niensis  spatio  ad  cicatri- 
cem perductum.  Sed  tertio  jam  post  factam  operationem  die  in  glandis  vulnere  promi- 
ttentia quaedam  in  conspectum  venit  parvula  ac  subdura,  quam  quarto  quintoque  die  ferro 
candenti  attingere  coeperunt.  Quo  facto  disparuit  illa  quidem,  sed  deinceps  die  duodevi- 
cesimo duae  nascebantur  ex  eo  vulnere  aliae  prominentiae,  quae  et  ipsae  pluribus  vicibus 
adurebantur.  Die  vigesimo  quarto  etiam  accessit  prominentia  verrucosa,  quae  et  ipsa  ferro 
candenti  deleta  est,  ita  ut  non  multo  post  aegrotus  nosocomium  reliquerit.  Attamen  quin- 
que diebus  praeterlapsis  in  media  cicatrice  illa,  ubi  antea  noduli  exstincti  fuerant,  corpu- 
sculum album,  callosum  et  insensibile  prodiit,  quod  tam  celeriter  propagabatur,  ut  decem 
fere  mensium  spatio  longitudinem  duorum  digitorum  excederet,  et,  callosa  haec  luxuries 
quum,  quo  magis  augeretur,  eo  magis  in  corneam  transiret  substantiam,  cornu  praestaret 
in  imam  partem  curvatum. 

Ebers , quemadmodum  contestatur  A.  W.  Otio  (Seltene  Beobachtungen  zur 
Anatomie,  Physiologie  uud  Pathologie  gehorig,  Heft  I.  Breslau  1816)  in  glande  viri  cujus- 
dam  cornu  observavit  solidum,  idque  subcurvatum  et  majus  crassiusque  quam  illud,  quod 
Caldani  descripsit: 

' Richond  Desbrus.  Archives  generales  de  Medecine.  Tome  XV.  Paris  1827. 
p.  218  sqq.  — Hoc  prodidit  exemplum.  Savel,  inquit,  rusticus  sexagenarius  Puyanus  prae- 
ter affectionem  syphiliticam  inflammatorium  praeputii  tumorem  conceperat,  quamobrem  phi- 
mosis in  eo  operationem  instituerunt.  Sed  inflammatio  insequuta  cum  male  curata  trans- 
iisset  in  chronicam  inflammationem,  aegrotus  ille  vigesimo  die  Aprilis  a.  1825  Richon- 
dum  Desbrus  convenit,  carcinoma  dicens  in  pene  sibi  ortum.  Praeputium  quidem  bisul- 
cum et  tumidum  in  ore  coactum  erat  et  durum  et  fere  cartilagineum;  circa  frenulum 
massa  mollior  et  coagulata,  albida  luxurie  obtecta.  In  utraque  parte  comparebat  luxuries 
rubicunda,  quae  levissimo  quoque  motu  percita  sanguinem  effundebat.  Glans  autem  in 
hac  massa  luxuriante  tanquam  immersa  obtegebatur  nigra  duraque  crusta,  quae  aegre  pos- 
set amoveri.  Silb  ea  crusta  glans  in  propriam  quandam  et  singularem  degenerarat  telam, 
quae  albo  holoserico  similis  sic  erat  comparata,  ut  forcipe  majuscula  ejus  frusta  tolleren- 
tur, nulla  subsequente  sanguinis  jactura.  In  basi  glandis  larga  erat  ac  foetida  ulceratio, 
nihil  tamen  doloris  suberat;  urinae  missio  nulla  re  impediebatur,  neque  omnino  aliud  quid- 
quam molestiarum  hominem  tenebat,  praeter  ingentem  circa  os  praeputii  ambitum.  Prae- 

terea  abscessus  exstiterat  in  penis  directione  et  circa  inguina  bubo  gravior  ac  dolens.  In 
cujus  mali  curatione  ita  versati  sunt,  ut  degeneratum  praeputium  exstirparent  et  adure- 
rent, ac  deinceps  singulas  partes  degeneratas  repetita  vice  exciderent  Atque  hac  quidem 
ratione  factam  erat,  ut  malum  post  menses  duos  omnino  sanatum  sit  nec  aliud  quidquam 
remanserit,  quam  nodulus  in  media  glande  durus  et  luxurians,  acus  noduli  magnitudinem 
referens,  qui  jam  excidendus  erat,  cum  homo  ille,  se  dicens  rediturum  esse,  nosocomium 
reliquit  nou  reversurus.  Sed  quatuordecim  diebus  post  quum  malum  istud  denuo  exar- 
sisset, excisiones  repetitae  sunt.  Iterum  accidit,  ut  ille  per  trimestre  spatium  nosocomio 
careret.  Eo  quidem  tempore  ipsa  glans  adfecta  erat,  praeputium  autem  dolere  coeperat 
buboque  antea  dissipatus  rursum  erat  adauctus.  Cultri  usum  metuens  homo  reliquit  noso- 
comium, non  adhibita  operatione,  et  anno  demum  elapso  rediit.  Tum  vero  praeputium 
magnopere  erat  mutatum  atque  in  glande  cornu  erat  natum  digitali  diametro  et  duorum 
longitudine  digitorum,  quamquam  ipse  paucis  ante  diebus  apicem  quum  impedimento  esset 
cultello  resecuerat.  Cornu  ab  externa  parte  durius  erat  quam  ab  interna,  ubi  massa  ejus 
magis  erat  friabilis  et  porosa,  media  autem  pars  coaguli  solidioris  naturam  imitabatur. 
Praeter  cornu  illud,  quod  crescere  pergebat,  nihil  aliud  inveniebatur  degenerationis.  Post 
tempus  trimestre  rediit  inflammatio  circa  partes  vicinas  jam  jamque  id  agebatur,  ut  mem- 
brum virile  amputaretur;  sed  aegrotus  nosocomium  reliquit  nec  unquam  postea  reversus  est. 

Ureschet.  Dictionnaire  de  Medecine  2me  Edit.  Tome  IX.  Paris  1835  Art.  Cor- 
nees  productions.  — Ejusmodi,  inquit,  cornea  excrescentia  etiam  in  locis  nata  vidi  plane 
laevibus  et  depilibus,  veluti  in  lingua,  iu  membrana  oculorum  conjunctiva,  nec  diffiteor,  me 
lamellas  excidisse  corneas,  quae  in  senis  cujusdam  glande  subnatae  fuerant. 

Jam  ad  hacc  exempla  illud,  quod  Froriep , vir  doctissimus  sesquianno  abhinc 
exhibuit,  adjiciendum  est  atque  describendum. 


CAPUT  II. 

EXPONITUR  NOVUM  CORNU  PRAEPUTIALIS  EXEMPLUM. 

\ " 

Car  olus  Barleben,  homo  operarius,  quadraginta  octo  annos  natus,  maritus  et 
plurium  parens  liberorum,  idem  valida  corporis  statura  praeditus,  nec  ullo  antea  morbo 
adfectus,  phimosi  laborabat  congenita.  Praeterea  balanitide  forte  exorta,  interior  praepu- 
tii lamella  cum  glande  concreverat.  Itaque  biennio  abhinc  factum  est,  ut  phimosis  ope- 
ratio institueretur  praeputio  in  longitudinem  inciso,  laciniaeque  residuae  frustatim  tolleren- 

tur.  Sed  homo  quum  operationem  perpessus  valetudini  suae  male  consuleret  alteroque 
deinceps  die  gravius  faceret  opus  hortulanum,  usu  venit,  ut  in  incisionis  partibus  indura- 
tiones  fierent  nodosae  crustis  obtectae  fuscis  et  crassioribus  moxque  adeo  crescentes,  ut 
brevi  jam  tempore  totam  occuparent  glandem.  Ita  anno  abhinc  rursus  operationem 
sustinuit,  qua  noduli  illi  a viro  celeberrimo  Dr.  Leinewebero  levi  incisione  arcuate  sub- 
lati sunt;  mox  tamen  ii  dem  renascebantur  aliquanto  ampliores.  Exinde  anno  1834  vi- 
gesimo nono  Martii  die  in  nosocomium  Caritatis  receptus  est.  Ibi  tum  et,  qui  Dieffen- 
bachio  viro  celeberrimo  duce  homines  externis  morbis  laborantes  curant,  hanc  ejus  repe- 
rerunt  conditionem.  Praeputium  ultra  tertiam  glandis  partem  erat^eductum ; interior  ejus 
lamella  maxime  sub  imam  partem  (Fig.  1.  c.)  cum  glande  concreta;  circa  summam  par- 
tem in  media  praeputii  linea  quatuor  uoduli  erant  duri  pariterque  tota  praeputii  ora  ob- 
durata. Neque  tamen  eae  indurationes  ad  intimam  telam  pertinebant,  sed  in  summa  cu- 
tis lamella  tanquam  adglutinatae  videbantur.  Hoc  indurationum  genus  canum  est,  crusta  obte- 
ctum galbana  circa  angulos  nonnullos  semipellucida,  fuscis  distincta  virgis,  quae  ex  rariori  se- 
creto praeputii  ad  arescendum  proclivi  nasci  videbatur,  ita  quidem,  ut  firmissime  adhaereret  in- 
solentioremque  duritiem  corneam  praestaret.  Ii  utraque  ejus  parte  (Fig.  1.  b.)  aspera  et 
inaequalis  patebat  superficies  ; in  media  autem  (Fig.  1.  a.)  squamatim  quinque  lineas  pror- 
sum eminebat.  Sub  interiorem  partem  illa  superficies  concava  et  laevis  virgisque  distincta, 
sub  exteriorem  concava  et  aspera  comparebat  (Tab.  Fig.  1).  Haec  excrescentia  cor_ 
nea  specillo  pulsata  clarum  edebat  sonitum  lignis  non  dissimilem.  Neque  dolorem  ae- 
grotus loco  illo  adfecto  sentiebat.  Ceterum  penis  et  reliqua  praeputii  pars  plane  sana  vi- 
debatur, nec  omnino  valetudo  hominis  male  erat  comparata. 

Itaque  primum  id  agebatur,  ut  excrescentia  illa,  quae  descripsimus,  infuso  Cha- 
momillae diluerentur,  quo  secretio  quidem  in  oris  irritatis  melior  videbatur,  evadere,  ipsa 
autem  excrescentia  immutata  manebant..  Igitur  vigesimo  secundo  die  Junii  induratae  illae 
cutis' partes  cum  excrescendis  corneis  innatis  sectionibus  arcuatis  tolli  coeperunt  pariterque 
fomenta  frigida  admoveri,  quae  tamen,  quum  exigua  esset  reactionis  vis  sive  inflammatio, 
triduo  post  jam  commutata  est  cum  fomentis  infusi  Chamomillae  Sed  quum  ita  quoque 
locus  incisionis  remissior  fieret  atque  inertior,  aqua  mercurialis  nigra  imponi  coepit.  Cum 
ne  hac  quidem  ratione  bona  efficeretur  granulatio,  tandem  ungt.  praecipitati  rubri  applica- 
batur, quo  tam  larga  granulatio  excitabatur,  ut  jam  lapide  infernali  coercenda  esset. 

Julio  mense,  die  vigesimo  tertio  rursus  circa  exteriorem  praeputii  partem  massa 
exstiterat  cartilaginea,  albida  et  dura,  quae  paullatim  in  naturam  abire  coeperat  plane  alie- 
nam in  summaque  praeputii  ora  massam  praestare  ungui  tuberoso  simillimam,  quae  pari- 
er atque  antea  excisione  sublata  est.  Ea  cornea  excrescentia,  quae  secunda  operatione 

remota  sunt,  Fig.  2.  3.  4.  adumbrata  sunt,  iisque,  qui  porro  quaesiverunt  de  hujus  substan- 
tiae natura,  inservierunt. 

Quae  secunda  est  operatione  exstirpata  excrescentia,  non  ut  prior  illa  concava 
erat  in  fronte,  sed  testam  corueam  referebat  curvam,  sesquilineari  fere  crassitudine,  in 
antica  quidem  parte  convexam,  sed  nodosa  superficie  praeditam,  in  postica  autem  laevi 
et  excavata  superficie,  ita  ut  in  universum  non  dissimilis  esset  ungui,  quocum  praeterea  ex 
cano  fusci  coloris  et  aridae  in  cute  superficiei  causa  habebat  similitudinem.  At  vero  utrius- 
que  dissimilitudo  confestim  apparuit,  simulae  totum  excrescens  a summa  ad  imam  partem 
discissum  est.  Jam  in  incisionis  superficie,  quae  Fig.  4.  naturalis,  Fig.  5.  quadruplo  aucti  am- 
bitus praestatur,  apparuit  excrescens  illud  duplici  quodam  genere  substantiae  constare  in- 
ter se  diverso,  hoc  est,  ex  velamento  quodam  corneo  superficiem  vestiente  (Fig.  5.  a.  a.  a.) 
et  ex  massa  centrali  solida  telaeque  cellulosae  indolem  exhibente,  quae  plane  structuram 
substantiae  in  cicatricibus  usu  venientis,  et  ipsam  totius  excrescentiae  formam  imitaba- 
tur. Haec  massa  ubique  erat  obducta  coagmento  corneo,  excepta  illa  incisionis  parte, 
quae  in  tabula  dextrorsum  pertinet.  In  antica  parte  eaque  convexa  coagmentum  corneum 
paullo  est  crassius,  quam  in  postica  concava.  Ipsum  excrescens  nihil  habebat  odoris; 
admoto  autem  igne  particula  substantiae  tenuis  primum  extumescebat , deinde  igne 
concepto  exarsit  flamma  alte  emicante;  denique  in  forcipe  massa  quaedam  resedit  nigra 
fluens,  quae  summum  digitum  colore  obducebat,  fumidumque  redolebat.  Inter  concreman- 
dum odor  fundebatur  a cornu  adusto  non  alienus,  quamquam  diversus  a crinium  cineri- 
bus. Illa  autem  excrescentiae  scindnla  antea  a cicatricis  massa  fuerat  soluta  et  exsiccata, 
unde  fusca  exstitit  massa  illa  et  dura.  Aqua  frigida  paucis  quidem  diebus  nullam  omnino 
vim  exhibuit  in  frustulum  substantiae  illius  corneae,  praeterquam  quod  cicatricis  substantia  cel- 
lulosa illi  adhaerens  tumebat  seque  minutim  absolvi  patiebatur.  Cornea  autem  haec  substan- 
tia ad  octavum  diem  plane  immutata  mansit.  Contra  aliud  ejus  substantiae  frustulum  alu- 
minis dissolutione  resederat,  idque  primum  quidem  immutatum,  deinde  vero  post  octo  men- 
ses tumidum  et  paene  totum  humore  suffusum  tamque  molle,  ut  humore  exagitato  frusta- 
tim  dilaberetur.  Minutum  ejus  corneae  substantiae  frustulum  quum  tubulo  vitreo  inser- 
tum super  lychni  igniculo  per  horam  coqueretur,  nihil  omnino  mutationis  expertum  est, 
neque,  illo  exemto,  quum  humor  evaporatus  esset,  quidquam  residui  factum  est.  Idem 
postea  in  spiritum  vini  rectf.  conditum  plane  immutatum  perduravit.  Aliquo  deinde  tem- 
pore praeterlapso  m acid.  sulphuric.  sensim  extumuit  tandemque  circa  superficiem  frustu- 
lentum, in  humorem  transiit,  qui  ea  re  facile  reddebatur  lutulentus.  Item  in  aliquod  ejus 
excrescentiae  frustulum  kali  carbonicum  crudum  nullam  plane  vim  habebat. 

Ulterius  quidem  de  cornea  hac  substantia  non  inquisiverunt ; sed  ex  hac  tamen 


quaestione, *  * videtur,  illud  apparet,  eam  substantiam  aliquantum  a vero  et  normali  cornu 
discrepare  interque  epidermidem  et  crinium  substantiam  esse  positam  videri,  quum  utrius- 
que  generis  proprietates  nonnullas  praestaret.  Simili  quid  Dublanc  (Jour.  de  pharmacie 
Mars.  1830.  — cf.  Bullet.  des  scienc.  med.  de  Ferussac  Tome  XXIII.  p.  2.  sqq.)  ea  evicit 
quaestione,  quam  de  pluribus  cutaneis  cornibus  morbosis  instituerat. 


CAPUT  III. 

DISPUTATUR  IN  UNIVERSUM  DE  NATURA  ET  DIVISIONE  CORNEARUM 

EXCRESCENTIARUM. 


Postquam  ingentem  numerum  earum  de  corneis  excrescendis  commemoravimus 
observationum,  quae  certiore  aliqua  ratione  ad  nostram  sunt  perlata  cognitionem  earumque 
et  externam  et  fortuitam  distinximus  formam,  quippe  aut  luxuriem  corneam  non  satis  definitam 
aut  cornua  accurate  definita  praebent;  jam  quaeritur,  quaesit  et  qualis  natura  diversorum 
generum  illorum  et  qua  ratione  propter  tantam  hanc  diversitatem  illa  videantur  dividenda. 

Atque  in  universum  quidem  illud  est  notandum,  omnes  has  luxuries  corneas  et 
cornua  u.  ipsa  tantummodo  cute  insidere  neque  osseos  pro  fundamento  habere  conos 
quemadmodum  bestiarum  cornua.  Haec  humana  cornua  paria  esse  eadem, ue  cum  bestia- 
rum cornibus,  inprimis  negarunt  Lorry  (de  morbis  cutaneis,  quae  disputatio  de  latino  fa- 
cta est  germauica  ab  Eb.  Fr.  Held.  Leipz.  1779.  Tom.  II.  p.  223,  Anliang  von  den 
Hornern,  die  in  verschiedenen  Theilen  des  menschlichen  Korpers  entstehen)  et  iWnett 
(SuII’  origine  e cura  di  quelle  escrescenze  impropriamente  diurnate  corna  umane.  Ber- 
gamo  1816);  eaque  opinio  hodie  ita  omnibus  improbatur,  ut  vel  illa  cornea  excrescentia 
quae  cornibus  arietinis  simillima  sunt,  cornua  cutanea  vocentur.  <)„ae  definitio  eo  con’ 
firmatur,  quod  Froriep  vir  celeberrimus  quaestionibus  suis  demonstravit,  substantiae  cornu 
praeputialis  eandem,  quam  epidermidis  esse  rationem,  illamque  similiter  coagmenta  cuti 
secernenti  parallela  praestare.  Reliqui  auctores,  quum  con.ua  illa  ex  ipsa  tantum  cute 
pendere  existimarent,  plures  eorum  judicantes  partes,  quae  potissimum  ad  procreanda  cor- 
nea excrescentia  valerent,  alii  aliter  statuerunt.  Alii  *)  enim  dicunt  verrucosas  quasdam 

productiones,  alii  *)  cutis  augmenta,  alii  **)  productiones  tumoris  cystici,  alii  ***)  sedem 
cornu  esse  in  rete  Malpiglni,  alii  f)  denique  concretionem  massae  corneae  epidermidi 

consimilem. 

Jam  vero  quaerenti,  quidnam  sid  illud,  quod  commune  in  diversis  illis  sententiis 
reperiatur,  apparebit,  irritationem  quandam  cutaneae  superficiei  sive  in  bona  sive  in  mala 
valetudine  exstare,  qua  plura  epidermidis  coagmenta  exigantur,  quam  absumantur,  ita  ut 
nimium  eorum  ordines  coacerventur.  Id  quod  ubi  fit,  singularis  quaedam  vasculorum  in 
aliqua  cutis  parte  copia  necessario  invenitur,  nec  sane  defuit  in  iis  potissimum  exemplis, 
in  quibus  cornua  observata  sunt.  Ex  iis  enim  observationibus,  quae  supra  editae  sunt 
elucet  cornua  tantummodo  nasci  I)  in  cule  antea  sana,  si  ea  vel  ictu  vel  impressione 
irritata  fuerit,  aut  si  quoddam  dyscrasiae  genus  exstiterit;  ubi  enim  dyscrasia  locali  aliqua 
affectione  indicatur,  affluxus  sanguinis  sequatur  et  vasculorum  incrementum  necesse  est; 
2)  i» 'cilia  partibus  'antea  jam  morbosis,  veluti  in  planioribus  verrucis  cutaneis  velin 
nodulis  cutaneis  mollusco  similibus,  vel  in  eo  tumoris  cystisi  genere,  quod  in  cute  folli- 
culi sebacei  obstructione  natum  esset,  vel  in  superficie  cicatricum  recentium.  Ex  lus  au- 
tem omnibus  quidquid  evenerit,  etiam  externa  quaedam  irritatio  accesserit  necesse  est,  sive 
ictus  sit  ille,  sive  impressio,  sive,  quae  imprimis  valet,  lenior  summarum  partium  .rr.tat.0 
continuata.  In  bis  quidem  exemplis,  quae  postrema  posuimus,  singularem  vasculorum  m 
epidermidis  parte  frequentiam  extare,  vix  est,  quod  fusius  explicemus.  Verrucas  enim 
glabras  et  molluscas  cutis  esse  partes  maxime  vasculosas,  vel  ex  ipso  earum  patet  coloro,  quo 
non  irritatae  insignes  sunt;  nam  is  solet  magis  esse  fuscus,  quam  cutis  circumposita,  et  ple- 
rumque sinit  vascula  sanguifera  per  tenuem  epidermidem  superdatam  majora  pellucere. 
Praeterea  vegetatio  in  illis  solet  esse  validissima,  quae  res  ex  eo  apparet,  quod  in  eorum 
superficie  pili  tenuiores  isti  nudae,  quae  vocatur,  cutanepe  superficiei  semper  fere  crassio- 
res longioresque  nascuntur.  Jam  veri  illi  quidem  tumores  cystici  productiones  sunt  spu- 
riae, quibus  nulla  cum  cutis  superficie  intercedit  ratio,  ito  ut  cornua  ex  tu- 

more  cystico  nascentia  communi  isti,  quam  antea  constituimus,  conditioni  adversa  videri 
possint.  Attamen  hoc  loco  illud  tantum  monendum  est,  omnia  cornua  illa  ex  tumore  cy- 
stico oriunda  aut  in  capite,  aut  in  cervicibus  aut  in  dorso  observata  esse,  itidemque  A. 
Cooperum  (Chirurgische  Versuche  Bd.  II.)  demonstrasse,  id  genus  Atheromatum  non  veros 
esse  tumores  cysticos,  sed  folliculos  sebaceos  obturatos,  materie  sebacea  nimis  repletos. 
Hos  quidem  folliculos,  qui  recentiores  quaesiverunt  de  cutis  structura,  probarunt,  quasdam 
esse  in  cutis  superficie  depressiones,  aliquo  epidermidis  velamento  intus  vestitas.  Proinde  in 
his  qnoque  epidermidis  secernens  est  superficies,  quae  retentione  sebi  videatur  irritabilis 
ideoque  ad  epidermidem  nimis  augendam  prona,  quae  res  adventitia  aliqua  irritatione  ve- 
lut  ictu  etc.  etiam  adjuvatur.  Postremo  in  cicatricibus  illam,  quam  singulari  conditione  su- 
pra posuimus,  insignem  vasculorum  in  epidermidis  secernente  superficie  frequentiam  vel 
imprimis  constare,  non  est  profecto,  cur  uberius  confirmemus. 

Quae  quum  ita  sint,  facile  apparet,  perperam  esse  acturum,  si  quis  cornua  aut 
a verrucarum  aut  tumoris  cystici  aut  vulnerationum  genere  repetere  velit.  Illae  enim 
res  omnes  adventitias  tantum  causas  exhibent  natura  et  indole  spuriae  productionis  plane 
immunes.  Itaque  praecipua  in  morbosa  cornuum  et  in  normali  epidermidis  formatione 
propriaque  videtur  causa  esse  vasculosa  cutis  superjicies,  sive  illa  de  integro  nata  sit 
sive  aliena  jam  degeneratione  praeparata.  Hanc  ingentem  vasculorum  frequentiam  au- 
ctainque  illis  secretionem  epidermidis  nimia  sequitur  materiae  corneae  concretio  sive  in- 
spissatio,  quae  pro  diversa  partis  secernentis  forma  varias  diversasque  formas  externas  in- 
duit ex  ea  lege,  quam  in  introductione  et  huic  concretionum  generi  et  normali  telae  cor- 
neae posuimus. 

Natura  igitur  et  indoles  cornuum,  sive  illa  in  aequa  cutis  superficie,  sive  in  fol- 
liculis sive  in  membranis  transitoriis  reperiantur,  in  hoc  potissimum  posita  est,  ut  insolen- 

\ 

tiores  vasculorum  telae  in  superficie  gignantur  fiatque  concretio  epidermidis  materiae  ni- 
mia secretione  exactae. 

Quae  cornea  excrescentia  ut  sua  quaeque  loca  in  morborum  descriptione  nanci- 
scantur, ponenda  sunt; 

in  classem  vitiosarum  formationum  (neoplasmatum);  , 
in  ordinem  formationum  concretione  vitiosarum; 
in  genus  concretionum  telae  corneae. 

Jam  vero  specie  distinguuntur 

1)  corneae  concretiones  in  locis  non  satis  definitis:  luxuries  cornea ; 

a)  ex  cutis  normalis  irritatione; 

b)  ex  irritatione  cutis  aliquo  jam  dyscrasiae  genere  affectae; 


) 

lifis: 


2)  corneae  concretiones  in  locis  accurate  definitis:  cornu  rutaneum 5 

a)  ex  irritata  conditione  locorum  cutaneorum  palam  positorum  sive 
cutis  nodulorum, 

b)  ex  folliculis  sebaceis, 

c)  ex  cicatricibus. 


TABULAE  EXPLICATIO. 


Fig.  1.  Exhibentur  cornua  praeputialia  Caroli  Barleben  (p.  20.)  an.  1834 
die  vigesimo  quarto  Martii  mensis,  quo  tempore  prima  phimosis  ope- 
ratio instituta  est. 

a)  lamellae  corneae  in  medio  sitae  squamatimque  prorsum  spe- 
ctantes. 

b)  crustosa,  aspera  et  aequa  duraque  velamenta  cornea  in  extrema 
parte  cicatricis,  quae  ablata  superiore  praeputii  parte  coacta 
fuerat. 

c)  Praeputii  cum  glandis  superfieie  concretiones  ex  antegressa  ba- 
lanitide. 

Fig.  2.  Concretio  cornea  in  frontem  connexa  unguique  tuberoso  non  omnino 
dissimilis,  quae  23.  Jul.,  ablatis,  quae  Fig.  1.  praestantur,  exrrescen- 
tiis,  exstabat,  quamque  supra  p.  22.  diligentius  descripsimus. 

Fig.  3.  Eadem  illa  concretio,  qualis  post  secundam  exstirpationem  compa- 
ruit  ab  aversa  parte  adumbrata,  ita  ut  concavam  ejus  partem  intro- 
spici liceat. 

Fig.  4.  Dissectio  illius  massae  corneae  exstirpatae,  quae  Fig.  3.  exhibetur. 

Fig.  5.  Aucta  ejusdem  adumbratio. 

a.  a.  a.)  Tegumentum  corneum,  constans  coagmentis  corneis  su- 
perficiei parallelis. 

b)  Cicatricis  massa,  cujus  superficiei  lamellae  corneae  in- 
sident. 


r 

VITA. 


Jligo  Radulphus  Fawsett  Ainsworth  confessioni  evangelicae  addictus, 
natus  sum  JWancunii  anno  hujus  saeculi  decimo  tertio  patre  Jacobo,  me- 
dico practico,  matre  Elisabetha,  e gente  Fawsett.  Primis  litterarum 
elementis  privata  institutione  imbutus,  gymnasium  Mancuniense  adii  et 
post  quadriennium  maturitatis  testimonio  instructus  reliqui.  Deinde  ad 
Germaniam  profectus,  praecipuas  ejus  civitates  frequentavi  et  post  bien- 
nium in  patriam  reversus  ad  medicinae  et  chirurgiae  studia  animum  attuli. 

Uti  mos  fert  in  patria,  per  tres  annos  in  pharmacopolis  artem 
pharmaceuticam  factitavi  Mancunii,  et  in  instituto  medico  ejusdem  civi- 
tatis his  scholis  interfui:  de  anatonlia,  physiologia  et  pathologia,  quo- 
que demonstrationibus  anatomicis,  di  materia  medica,  botanice,  pharma- 
cia,  chemia  et  chemia  anal/tica,  porro  de  pathologia  et  therapia,  simul 
clinicen  medicam  adii.  Frequentavi  deinde  lectiones  de  chirurgia  et  akiur- 
gia,  clinicen  chirurgicam  bis,  scholas  de  medicina  forensi,  et  arte  ob- 
stetricia, quo  facto  iterum  clinicae,  medicae  et  chirurgicae  practicando 
interfui. 

Postremo  ammanuensis  munera  in  nosocomio  pauperum  Mancu- 
niensi  per  aliquot  annos  gessi.  Tum  Berolinum  me  contuli,  ubi  a Re- 


ctore  magnifico  lll.  Steffens  civibus  academicis  adscriptus  et  apud  spe- 
ctabilissimum Busch  t.  t.  Decanum,  nomen  professus  bos  viros  111.  dis- 
serentes audivi:  Ul.  Mueller  de  zootomia,  pbjsiologia  et  de  generatione  ; 
lll.  Mitscherlich  de  chemia  experimentali;  clinicen  chirurgicam  lll.  de 
Graefe  nec  non  clinicen  Ul.  Rust ; clinicen  medicam  lll.  Bartels , clini- 
cen opbthalmiatricam  lll.  Juengken , et  scholas  Cei.  Dieffenbach  de 
praecipuis  operationibus  chirurgicis  frequentavi. 

Tentamine  medico  et  examine  rigoroso  absolutis,  nec  non  dis- 
sertatioue  thesibusque  defensis,  fore,  spero,  ut  sumini  in  medicina  et 
chirurgia  honores  mihi  concedantur. 


THESES  DEFENDENDAE. 


1.  Nullum  est  certum  signum,  quod  discrimen  poneret  inter  dyspepsiam 
et  gastritidem  chronicam. 

2.  Hydrops  tantum  sjmptoma  morbi. 

3.  In  dignoscendis  pectoris  morbis  usus  stethoscopii  necessarius. 

4.  Efficacissimum  remedium  antisjphiliticum  est  mercurius. 


